Dezvăluire Reuters: Putin vrea un armistițiu în Ucraina, pe actualele linii ale frontului. Ce înseamnă acest lucru
Președintele rus este pregătit să accepte un armistițiu în Ucraina cu o încetare a focului negociată care să recunoască actualele linii ale frontului, au declarat pentru Reuters patru surse de la Moscova, care au afirmat în același timp că Kremlinul este pregătit să lupte în continuare, dacă Kievul și Occidentul nu răspund. Ucraina a respins în trecut un astfel de scenariu, subliniind că dorește retragerea trupelor ruse din teritoriile ocupate și avertizând că o înghețare a frontului ar fi în dezavantajul Kievului.